આ કસ્ટમાઈઝ્ડ બસ દરરોજનું 40,000 લિટરથી વધુ પાણી શુદ્ધ કરે છે. આ શુદ્ધ કરાયેલા પાણીની ગુણવત્તા WHOએ નક્કી કરેલી ગુણવત્તા જેટલી જ હોય છે. CSMCRIના સાયન્સ એન્ડ સેપરેશન ટેક્નોલોજી ડિવિઝનના સિનિયર સાયન્ટીસ્ટ ડૉ. સંજય પાટીલે કહ્યું કે, “બસમાં લાગેલો પ્લાન્ટ ગમે તેવા દૂષિત પાણીને ચોખ્ખું બનાવે છે. પૂરના પાણીમાંથી કાદવ દૂર કરીને શુદ્ધ કરી શકે છે, દરિયાકિનારાના વિસ્તારના ખારા પાણીને પણ પીવાલાયક બનાવે છે, પાણીમાં TDS વધારે હોય તો તે ઘટાડીને તેને પણ પીવાલાયક બનાવે છે. બસમાં RO ડિસિલિએશન અને અલ્ટ્રા ફિલ્ટરેશન પ્લાન્ટ છે જેમાં TFC સુસંગત ફિલ્ટરેશન હોવાથી પાણીમાંથી વાયરસ અને બેક્ટેરિયા પણ દૂર થાય છે.”